

 **22 iunie 2021**

**COMUNICAT DE PRESĂ**

Agenția de Plăți şi Intervenție pentru Agricultură (APIA), prin Centrele Județene, informează că **efectuează plata ajutorului de stat în sectorul creșterii animalelor**, astfel:

* **diferențele aferente serviciilor prestate pentru lunile noiembrie și decembrie 2020, pentru specia taurine** în sumă de **3.837.011,97 lei**, pentru un număr de **63 solicitanți**;
* **cererile de plată aferente serviciilor prestate pentru lunile ianuarie - martie și trimestrul I 2021**, în sumă de **19.784.935,41 lei**,pentru un număr **de 143 solicitanți**.

**Suma totală autorizată la plată este de 23.621.947,38 lei** și se acordă de la bugetul de stat, prin bugetul Ministerului Agriculturii și Dezvoltării Rurale (MADR), pentru un număr de **206 solicitanți** care au accesat această formă de ajutor de stat în conformitate cu prevederile Hotărârii de Guvern nr.1179/2014 privind instituirea unei scheme de ajutor de stat în sectorul creșterii animalelor, cu modificările şi completările ulterioare.

**SERVICIUL RELAŢII CU PUBLICUL ŞI COMUNICARE**